OBRAZLOŽENJE
UZ PRIJEDLOG PRAVILNIKA O PROVEDBI POSTUPAKA JEDNOSTAVNE NABAVE DJEČJEG VRTIĆA „VARAŽDIN“


I. PRAVNI TEMELJ ZA DONOŠENJE PRAVILNIKA 

Pravna osnova za donošenje ovog Pravilnika sadržana je u odredbi članka 15. stavka 2. Zakona o javnoj nabavi („Narodne novine“, br. 120/16, 114/22 i 48/26)  i odredbi članka 38. Statuta Dječjeg vrtića „Varaždin“ („Službeni vjesnik Grada Varaždin“ broj 12/21, 7/23 i 6/24).

II. OBRAZLOŽENJE ODREDBI PRIJEDLOGA PRAVILNIKA
Predlaže se donošenje novog Pravilnika o jednostavnoj nabavi Dječjeg vrtića „Varaždin“ radi usklađivanja s odredbom članka 15. Zakona o javnoj nabavi, kojom su propisani pragovi i način provedbe postupaka jednostavne nabave putem sustava EOJN RH.
Najvažnije novine koje se uređuju Pravilnikom su:
1. Postupci izravnog ugovaranja – za nabave procijenjene vrijednosti do 7.000,00 eura, postupak se provodi izravnim ugovaranjem putem elektroničke pošte.
2. Postupci javnog ili ograničenog prikupljanja ponuda – za nabave procijenjene vrijednosti iznad 7.000,00 eura postupak se provodi putem sustava EOJN RH, uz objavu poziva na dostavu ponuda ili upućivanjem poziva određenom broju gospodarskih subjekata, sukladno odredbama Pravilnika.
3. Pravo na prigovor – za postupke jednostavne nabave procijenjene vrijednosti iznad 15.000,00 eura uređuje se pravo ponuditelja na podnošenje prigovora na odluku o odabiru odnosno odluku o poništenju postupka.
Predloženim rješenjima povećava se transparentnost postupaka jednostavne nabave te usklađenost internog akta Dječjeg vrtića „Varaždin“ s važećim zakonskim okvirom.

III. POTREBNA SREDSTVA ZA PROVEDBU AKTA
Za provedbu ovog Pravilnika nije potrebno osigurati dodatna sredstva u Financijskom planu Dječjeg vrtića „Varaždin“ za 2026. godinu.

U skladu sa svime naprijed navedenim predlaže se donošenje Pravilnika o provedbi postupaka jednostavne nabave Dječjeg vrtića „Varaždin“.

